קייטלין דיוור

קייטלין רושל דיוור (באנגלית: Kaitlyn Rochelle Dever; נולדה ב-21 בדצמבר 1996) היא שחקנית אמריקאית. נודעת בזכות תפקידיה כאיב בקסטר בסדרת הטלוויזיה "גבר מי שנשאר אחרון", כלורטה מקרידי בסדרת הטלוויזיה "צדק פרטי", וכמארי אדלר במיני-סדרת הדרמה "לא ייאמן". דיוור נולדה בפיניקס שבארצות הברית, למשפחה נוצרית. הוריה הם טים וקתי דיוור, ולה שתי אחיות קטנות. בגיל חמש היא פיתחה עניין באומנויות הבמה כאשר הוריה שלחו אותה לבית ספר למשחק. היא גם השתתפה בהתעמלות, בלט והחלקה על הקרח, עד שהתמקדה במשחק. כשהייתה בת תשע, אביה קיבל את תפקיד המדבב של "בארני הדינוזאור הסגול" בסדרה "החברים של ברני", והמשפחה עברה לדאלאס, שם נרשמה לסטודיו של שחקנים צעירים. היא השתתפה כשחקנית בכמה פרסומות, ובשנת 2012 עברה המשפחה ללוס אנג'לס. תפקידה המרכזי הראשון היה בשנת 2009 בסרט הטלוויזיה "נערה אמריקאית: קאריסה נשארת חזקה", בו שיחקה בתפקיד מרכזי. בשנת 2011 לוהקה לסיטקום "גבר מי שנשאר אחרון", בה שיחקה בתפקיד ראשי לאורך כל 7 עונות הסדרה. באותה שנה לוהקה גם לסדרה "צדק פרטי", בה שיחקה בתפקיד משני בשנים 2011–2015. בשנת 2012 הייתה מועמדת 3 פעמים לפרס האמן הצעיר, על משחקה בסדרות "גבר מי שנשאר אחרון" ו"צדק פרטי" ועל משחקה בסרט "מורה רעה". בשנת 2013 שיחקה בתפקיד מרכזי בסרט "בית זמני" (אנ'). בשנת 2014 שיחקה בסרט "לגיס". בשנת 2017 שיחקה בתפקיד מרכזי בסרטים "כל סוף הקיץ", "אנחנו לא שייכים לכאן", "דטרויט" ו"בחוץ פנימה". בשנת 2019 שיחקה בתפקיד הראשי בסרטים "Them That Follow" ו"חורשות את הלילה". היא גם שיחקה בתפקידים קצרים במספר סדרות. בשנת 2016 השתתפה במשחק הווידאו "Uncharted 4: A Thief's End", הרביעי בסדרת המשחקים "Uncharted". היא תרמה את הדיבוב ואת לכידת התנועה שלה לדמות "קאסי דרייק", בתם של הדמויות הראשיות במשחק. בשנת 2019 כיכבה במיני-סדרה של נטפליקס "לא ייאמן" בתור מארי אדלר לצידה של טוני קולט. כחלק מיוצרי הסדרה נמנים איילת ולדמן ומייקל שייבון. על תפקידה דיוור קיבלה מועמדות לפרס גלובוס הזהב לשחקנית הטובה ביותר במיני-סדרה או בסרט טלוויזיה. בשנת 2021 שיחקה במיני-סדרה "דופסיק" של רשת הולו; על תפקידה קיבלה מועמדות לפרס גלובוס הזהב לשחקנית המשנה הטובה ביותר. מדיה וקבצים בנושא קייטלין דיוור בוויקישיתוף אתר האינטרנט הרשמי של קייטלין דיוור (באנגלית) קייטלין דיוור, ברשת החברתית אקס (טוויטר) קייטלין דיוור, ברשת החברתית אינסטגרם קייטלין דיוור, סרטונים באתר Vimeo קייטלין דיוור, במסד הנתונים הקולנועיים IMDb (באנגלית) קייטלין דיוור, באתר AllMovie (באנגלית) קייטלין דיוור, באתר Rotten Tomatoes (באנגלית) קייטלין דיוור, באתר Metacritic (באנגלית) קייטלין דיוור, במסד הנתונים הקולנועיים KinoPoisk (ברוסית) קייטלין דיוור, באתר אפל מיוזיק (באנגלית) קייטלין דיוור, באתר ספוטיפיי קייטלין דיוור, באתר Last.fm (באנגלית) קייטלין דיוור, באתר AllMusic (באנגלית) קייטלין דיוור, באתר MusicBrainz (באנגלית) קייטלין דיוור, באתר Discogs (באנגלית) Ephraim, Molly (21 בדצמבר 2013). "The little sis I never had but always dreamed for is 17 today! Happy bday @KaitlynDever". Twitter. {{cite web}}: (עזרה) By David Hiltbrand, INQUIRER TV CRITIC, Kaitlyn Dever: A booming career - at just 17, https://www.inquirer.com (באנגלית) ABC Medianet, web.archive.org, ‏2013-11-09 Sullivan, Brian Ford (6 ביוני 2011). "The Futon's First Look: "Last Man Standing" (ABC)". TheFutonCritic. נבדק ב-7 באוקטובר 2011. {{cite web}}: (עזרה) "33rd Annual Young Artist Awards". אורכב מ-המקור ב-4 באפריל 2012. נבדק ב-7 במאי 2012. {{cite web}}: (עזרה) Nededog, Jethro (7 ביוני 2013). "'Last Man Standing's' Kaitlyn Dever Joins Keira Knightley in Dark Comedy 'Laggies' (Exclusive)". TheWrap. {{cite web}}: (עזרה) N'Duka, Amanda (3 באוקטובר 2017). "Kaitlyn Dever Cast In Dramatic Thriller 'Them That Follow'". Deadline Hollywood. נבדק ב-4 באוקטובר 2017. {{cite web}}: (עזרה) Millman, Zosha (23 במאי 2019). "'Booksmart' is smart enough to become valedictorian of high school movies". Seattle Post-Intelligencer. נבדק ב-26 במאי 2019. {{cite web}}: (עזרה)